kardosdrur/scandi-wiki huggingface dataset:
Ellokomotiv

Et ellokomotiv er et lokomotiv der drives af elektricitet fra typisk køreledninger eller strømskinner – alternativt batterier.

Lokomotiv drevet af en indbyggede dieselmotorer som diesel-elektriske lokomotiver benævnes ikke ellokomotiver.

Eksempler på danske ellokomotiver er Litra EA og Litra EG.

Se også 
 Elektrificering
 Jernbane
 Strømaftager
Rangerlokomotiv

Et rangérlokomotiv er et lokomotiv, der primært bruges til rangering. Det er hverken stort eller hurtigt, men kan til gengæld trække tunge togstammer over kortere strækninger.

Typiske hjemsteder for rangerlokomotiver er rangerbanegårde, godsbanegårde, havnespor eller industriområder, hvor det overordnede baneselskab transporterer en lang togstamme til et sidespor, hvorfra rangerlokomotivet splitter stammen op til de enkelte destinationer og efterfølgende samler vognene til nye tog.

Derudover betjener rangerlokomotiver også lokale sidespor og mindre godsbaner.

Endelig bruges de også i persontrafikken til oprangering af lokomotivtrukne persontog på ende- og forgreningsstationer samt til mindre persontog på sidebaner.

Oftest er lokomotivet opbygget med let ind- og udstigning, platforme til at gå stort set hele vejen rundt på lokomotivet eller ekstra bredt førerrum, så man kan kigge uden om en række vogne. Visse steder udføres rangeringen dog af ældre strækningslokomotiver, der af den ene eller anden årsag er taget ud af den egentlige banedrift.

Mindre rangerlokomotiver, der ikke nødvendigvis kræver uddannelse som lokomotivfører af føreren, kaldes rangertraktorer

Se også 
 Litra MH
 Litra MT
 Litra MK

Eksterne henvisninger 

Lokomotiver
Qeqertarsuaq

Qeqertarsuaq ("Store Ø", dansk navn: Godhavn) er navnet på en havn og en by på sydkysten af øen Disko i Qeqertalik Kommune i Vestgrønland.

Qeqertarsuaq har navn efter øen, Disko, hvis grønlandske navn netop er Qeqertarsuaq. Stedet tilhører Qeqertarsuaq præstegæld, der dækker samme område som Qeqertalik Kommune. Byen Qeqertarsuaq har cirka 850 indbyggere. Under navnet Godhavn blev byen grundlagt af hvalfanger Svend Sandgreen den 10. juli 1773. Byen Qeqertarsuaq var engang hovedstad i Nordgrønland.

I byen ligger Angakkussarfik ("et sted hvor vordende åndemanere øver sig", dansk navn: Arktisk Station), der blev grundlagt i 1906, et magnetisk observatorium samt en ionosfærestation. I 1992 blev byens gamle Landfogedbolig ombygget og indrettet til kulturhistorisk museum under navnet Qeqertarsuup Katersugaasivia.

Opfinderen af programmeringssproget PHP, Rasmus Lerdorf, blev født i Qeqertarsuaq.

Eksterne henvisninger 

Byer i Qeqertalik Kommune
Dawson

Dawson er en by i Yukon-territoriet i Canada. Der bor  indbyggere i Dawson. Byen fik sit navn i januar 1897 efter geologen George Mercer Dawson, som havde udforsket det øde område et årti tidligere. Dawson var hovedstad i Yukon-territoriet indtil 1952, hvor administrationen blev flyttet til Whitehorse.

Dawson blev grundlagt af guldgravere sidst i 1800-tallet. Hvad der før bare var et fiskerleje, blev med et slag forvandlet til en livlig by, da guldfeberen begyndte i 1896. På bare to år steg indbyggertallet til 40.000. Men i 1899 var det slut. Guldfeberen var overstået, og alle undtagen 8.000 indbyggere forlod byen. Da Dawson officielt blev en by i 1902, var der under 5.000 indbyggere tilbage.

Henvisninger 

Guldfeberen
Byer i Yukon
Klondike (flertydig)

Klondike kan referere til følgende:

 Klondike-området i Yukon-territorium i Canada;
 Et kortspil ved navn Klondike;
 Klondike, Texas, et postområde i staten Texas, USA (postnummer 75448);
 Klondikefloden, en biflod til Yukon-floden i den canadiske territorium af samme navn;
 Guldfeberen i Klondike
 Klondike – et område bestående af tilfældigt opførte huse og skure;
 Klondike (film) – dansk kortfilm fra 1994 instrueret af Anders Rønnow Klarlund
Hammarby IF

Hammarby Idrætsforening blev stiftet i 1889, og i 1915 fik de sin egen fodboldklub. I 1918 blev Hammarby slået sammen med klubberne Klara SK og Johanneshovs IF. Klubben er fra Stockholm, og har et Synonym = Bajen. I 2001 vandt de Allsvenskan, det svenske seriemesterskab. Klubben har nogen af de mest dedikerede supportere i Sverige, med supporterklubberne Bajen Fans og Ultra Boys.

Hammarby IF har hjemmebane på Tele2 Arena, og spiller i den svenske række, .

Kendte Bajen-fans 
 Alexander Skarsgård Skuespiller 
 Alice Babs Jazzmusiker/Skuespillerinde
 Björn Borg Forhenværende Tennisspiller
 Eagle-Eye CherryMusiker
 Izabella Scorupco Skuespillerinde
 Jan-Ove Waldner Bordtennisspiller
 Jonas Björkman Tennisspiller
 Magnus Carlson Musiker
 Mick Jones Musiker
 Moneybrother Musiker
 Petter Musiker
 Paolo Roberto Bokser
 Ulf Lundell Forfatter/Rockmusiker
Lasse Krintel Skuespiller

Placeringer 
 2000 – 8. 
 2001 – Hammarby får sit første SM-guld. 
 2002 – 9.
 2003 – Sølv(2.) og en plads i UEFA-cup 2004. 
 2004 – 6. 
 2005 – 4.
 2006 – 3.

Øvrigt 

 Flest allsvenskan kampe: Kenneth "Kenta" Ohlsson, 333 kampe 
 Flest scorede mål: Billy Ohlsson, 128 styk. Dog kun 94 i selve allsvenskan.Han blev i 1985 kåret som Allsvenskans skyttekonge. 
 Publikumsrekord: 35 929, Hammarby IF – IFK Lidingö, Råsunda Stadion, 14 september 1941.

 Stjerne Hammarbyspillere 
 Lennart "Nacka" Skoglund Udover en stor fodboldspiller, var han også musiker Ronnie Hellström En populær målmand – blev anset for en af verdens bedste målmænd''

Eksterne henvisninger 
 Hammarby Fotboll
 Ultra Boys 

Fodboldklubber i Sverige
Etableret i 1889
Sport i Stockholm
Fanejede fodboldklubber
Sennepsgas

Sennepsgas (Yperit, Lost) er en blistergas med den kemiske formel (ClCH2CH2)2S. Dens kemiske navn er bis(2-chlorethyl)sulfan. I sin rene form er det en farveløs, lugtfri væske. Navnet kommer fra urenheder, der lugter af sennep, hvidløg eller peberrod. 

Ved en intramolekylær nukleofil substitution dannes en chloridion og en cyklisk sulfoniumion. Sulfoniumionen er en kraftig elektrofil, der reagerer villigt med guanin i DNA. 

Dette forårsager celledød og kræft. Det er muligt at mindske påvirkningen ved hudkontakt ved øjeblikkelig behandling, men da symptomerne først begynder at vise sig efter 4-24 timer opdages det ofte for sent, at der er tale om sennepsgas.

Sennepsgas som våben 
Sennepsgas er en giftgas, en type af kemiske våben, der blev brugt i begge verdenskrige og som under 2. verdenskrig fremstilledes i bl.a. Tyskland og USA. Efter krigen blev den tyske gas, som blev fundet, dumpet i ret store mængder i Østersøen omkring Bornholm, og i Storebælt og Kattegat. Det har i tidens løb givet en del problemer for fiskeriet, at fiskerne risikerer at få bomber med sennepsgas i deres net.

USA dumpede sine sennepsgas-beholdninger i Atlanterhavet og Stillehavet men forbød dumpning i 1972. Herefter deponerede man størstedelen af gassen i Maryland. En fabrik på deponeringsstedet har arbejdet på at neutralisere beholdningen og har i 2005 afsluttet fjernelsen af 1621 containere med hver 1 ton sennepsgas. Andre depoter af sennepsgas i USA findes i staterne Alabama, Arkansas, Indiana, Utah, Oregon, Kentucky og Colorado.

Eksterne henvisninger 

Kemiske våben
Gasser
Svovlforbindelser
Kulstofforbindelser
Danmission

Danmission er en folkekirkelig organisation.

Danmissions formål er:
 at arbejde som en del af Den danske Folkekirke
 at drive missionsvirksomhed for kristendommen i udlandet, jf. bibelens missionsbefaling
 at samarbejde med andre kristne kirker og organisationer for at udbrede den kristne tro

Historie 
Organisationen blev til 1. januar 2000 ved en sammenlægning mellem Dansk Santalmission (etableret af Hans Peter Børresen) og Det Danske Missionsselskab (forkortet DMS). Derved er Danmission det yngste danske missionselskab, men samtidig det der har den længste historie.

Danmission samarbejder med lokale kirker og organisationer i Indien, Bangladesh, Nepal, Mongoliet, Filippinerne, Cambodja, Kina, Tanzania, Madagaskar, Egypten, Pakistan og Danmark.

Danmission har til huse i Det Danske Missionsselskabs imponerende anlæg fra 1908 på Norgesmindevej 21-23 og Strandagervej 24-26 i Ryvangen/Hellerup. Det nybarokke palæ med pavilloner skyldes arkitekt Aage V. Petersen.

Ansatte 
Danmission ansætter missionærer og volontører, der typisk arbejder i udlandet. Desuden er der ansatte i administrationen i Hellerup.

Kendte missionærer 
 Caroline Børresen (Dansk Santalmission)
 Hans Peter Børresen (Dansk Santalmission)
 Oluf Eie (Dansk Santalmission)

Eksterne henvisninger 
http://www.danmission.dk

Missionsarbejde
Foreninger fra Danmark
Etableret i 2000
Hellerup
Bone Falch Rønne

Bone Falch Rønne (født 20. december 1764, død 13. maj 1833) var en dansk præst. Han var far till Christian Frederik Rønne.

Rønne, der var sognepræst i Lyngby, var stifter af Det Danske Missionsselskab i 1821.

Eksterne henvisninger 
 

 

Præster fra Danmark
Danskere i 1700-tallet
Danskere i 1800-tallet
DMS

DMS har flere betydninger:
 Det Danske Missionsselskab
 Dimethylsulfid - naturlig organisk svovlforbindelse med formlen (CH3)2S
 N,N-dimethylsulfamid - nedbrydningsprodukt fra pesticidet tolylfluanid
 Digital Mobility Strategies
Jernbanefærge

En jernbanefærge er en færge designet til at overføre jernbanevogne og derved at forbinde to eller flere jernbaner på landjorden.

Færgeruter i Danmark 
Første overfart i Danmark var forbindelsen på Lillebælt, der kom i 1872. Derefter kom overfarten over Storebælt i 1883. Disse 2 ruter blev toneangivende for de andre ruter, som DSB havde andel i. Bl.a. havde skibene standard-dimensioner, som passede ind i de færgelejer, der blev anlagt i andre færgehavne. Færgerne kunne derved flyttes rundt imellem ruterne efter behov.

DSB's ruter til udlandet blev normalt drevet i samarbejde med det jernbaneselskab, som overfarten gik til. Dog var Helsingør-Helsingborg en ren DSB-rute, indtil rutens organisation blev omlagt i 1991, ved at aktiviteterne lagdes sammen med det svenske selskab SweFerry i et samarbejde med navnet Scandlines. Her anskaffedes 2 nye jernbanefærger med en ny form.

I 1995 blev færgedriften udskilt til DSB rederi A/S, og i 1997 ændredes navnet på rederiet til Scandlines A/S.

Andre rederier har også medtaget jernbanevogne på ruter i og til/fra Danmark.

Ruter med Storebæltsform 
 Korsør – Nyborg, 1883 – 1997, erstattet af Storebæltsforbindelsen
 Københavns Frihavn – Malmö, Sverige, 1895 – 1986. Blev erstattet af ruten til Helsingborg.
 Gedser – Warnemünde, Tyskland, 1903 – 1995. Dog havde de første færger til ruten en anden form.
 Gedser – Großenbrode Kai, Tyskland, 1951 – 1963.
 Rødby – Puttgarden, Tyskland 1963 - 2019.

Ruter med Lillebæltsform 
 Strib – Fredericia, 1872 – 1935, erstattet af Lillebæltsbroen
 Oddesund Syd – Oddesund Nord, 1883 – 1938, erstattet af Oddesundbroen.
 Masnedø – Orehoved, 1884 – 1937, erstattet af Storstrømsbroen
 Glyngøre – Nykøbing Mors, 1889 – 1977 
 Helsingør – Helsingborg, Sverige, 1892 – 2000, siden da kun været bilfærge

Rute med stor Storebæltsform 
 Københavns Frihavn – Helsingborg, Sverige (Danlink) 1986 – 2000
Rutens færger havde samme form som de nye Intercityfærger på Storebælt.

Andre ruter 
Følgende ruter har overført godsvogne som en supplement til den øvrige trafik.

 Faaborg – Mommark, 1922 – 1962.
 Assens – Aarøsund, 1923 – 1950.
 Svendborg – Rudkøbing, 1926 – 1962.
 Hvalpsund – Sundsøre, 1927 – 1969.
 Svendborg – Ærøskøbing, 1931 – 1994.
 Hirtshals – Kristiansand, Norge, 1958 – 1991
 Frederikshavn – Göteborg, Sverige, 1987 -

Eksterne henvisninger 

 Dansk Færgehistorisk Selskab
 Handels- og søfartsmuseum

Færge
Færger
Skibstyper
Lussekat

Lussekat (), også kendt som Luciabrød, er et svensk bagværk, der er knyttet til traditionen omkring Luciadag den 13. december. Lussekatte er en slags boller med en stærk gul farve, der kommer fra krydderiet safran.

Normalt formes bollerne som et S, hvor enderne rulles op, og en rosin placeres i midten af begge oprulninger. To boller med denne form kan også arrangeres, så de danner et kors kaldet gullvagn, julvagn eller julkors. Flere af de forskellige former som bollerne også kan formes i, har deres egne navne f.eks. et lindebarn, prästens hår og såkaka.

Ifølge en tolkning begyndte traditionen med lussekatte i Tyskland i 1600-tallet. Ifølge historien gav djævlen, i form af en kat, børn tæsk, mens Jesus i form af et barn gav boller til søde børn. Lussebollerne blev farvet med safran for at holde den lyssky djævel væk.

Lussekatte blev i Vestsverige tidligere også blevet kaldt dövels- og dyvelkatter, hvor "dövel" fra begyndelsen betyder djævel.

Nogle gange siges det at også lusse i lussekat kommer fra Lucifer, der er det navn som plejer at forbindes med djævelen. Der skal også findes en gammel folkeetymologi hvor Lucia forbindes med Lucifer på grund af ligheden mellem navnene (begge kommer af genitivformen lucis af , "lys").

Eksterne henvisninger 
 

Traditioner
Julebag
Mad fra Sverige
Kongevalgt

Kongevalgt er betegnelse, der i kongeriger bruges om personer, som regeringen udpeger til indenrigspolitiske opgaver. 

I dansk politisk historie har kongevalgte især haft betydning i 1800-tallet som medlemmer af 

 De Rådgivende provinsialstænderforsamlinger 1834-1848.
 Den Grundlovgivende Rigsforsamling 1848-1849. 
 Rigsrådet for Det Danske Monarki fra 1855. 
 Landstinget i Novemberforfatningens Rigsråd for Danmark og Hertugdømmet Slesvig) 1863-1866. 
 Landstinget i Rigsdagen 1866-1915 (kongevalgte udpegede før juni 1915 fungerede til 1918).

Danmarks politik
Danmarks historie
19. århundrede
Clara Bahamondes

Clara Maria Bahamondes (født 5. juli 1996) er en dansk barneskuespiller. Hun er mest kendt som Emma i Jul i Valhal, men har ligeledes fået stor opmærksomhed som Margrethe i Krøniken. Hun medvirker desuden i Kongekabale.

Filmografi

Film

Tv-serier

Eksterne henvisninger 
 

Skuespillere fra Danmark
For (flertydig)

For har flere betydninger:

 For (uofficielt også fór, foer) − inden for tekstilbranchen et stykke stof, der er syet fast indvendigt i en beklædningsgenstand som beskyttende eller varmende betræk.
 For (skibsterminologi) − i skibsterminologi en betegnelse for forude, forreste del af skibet.
 For (fyld) − oftest blødt, isolerende fyld i for eksempel jakker

Se også
 "for" i den danske Wikiordbog
Uffe Steiner Jensen

Uffe Steiner Jensen (født 12. september 1948 i Vinkel ved Viborg) er civilingeniør og tidligere borgmester i Fredericia Kommune, valgt for Socialdemokraterne mellem 1998 og 2009.

Uffe Steiner Jensen er uddannet civilingeniør på Polyteknisk Læreanstalt i 1975. Han har arbejdet for Forskningscenter Risø og Eltra, hvor han var afdelingsingeniør. Han er gift med Ellen Jensen. Parret har to voksne børn, Marie og Anne.

Politisk har han en lang række poster bag sig, bl.a. har han været medlem af sit partis hovedbestyrelse. Siden 1990 har han været medlem af Fredericia Byråd, hvor han har været gruppeformand, økonomiudvalgsmedlem, formand for kommunens planudvalg, folkeoplysningsudvalg og havneudvalg.

Eksterne henvisninger 
 Fredericia Kommune
 Biografi> Uffe Steiner Jensen 

 

Personer fra Viborg 
Civilingeniører fra Danmark
Borgmestre i Fredericia
Borgmestre fra Socialdemokraterne
Lygten Station

Lygten Station (København L) er en stationsbygning i Københavns nordvestkvarter, der oprindeligt fungerede som endestation for Slangerupbanen fra dens opførelse i 1906 indtil 24. april 1976, hvor banen omlagdes til Svanemøllen Station i forbindelse med banens omdannelse til S-bane året efter. Den er placeret ved siden af den nuværende Nørrebro Station og blev tegnet af Statsbanernes overarkitekt Heinrich Wenck. I 1992 blev bygningen fredet.

Stationsbygningen husede frem til 2013 Miljøcenter Bispebjerg, og danner nu ramme for kultur i og for København. Siden 2007 har FilmStationen hver anden uge omdannet stationen til biograf, og i sensommeren 2008 blev stationsbygningen lanceret som nyt kulturhus med navnet Lygten Station, der blandt andet arrangerer koncerter, standupcomedy og andre kulturelle arrangementer i den gamle station. Frem til 2019-06 afholdt Dansk Jernbane-Klubs lokalafdeling DJK Hovedstadsområdet medlemsmøder i stationsbygningen og bevarede derved på sin vis forbindelsen med fortiden.

I løbet af sommeren 2013 blev der lagt op til, at Lygten Station skulle lukkes som kulturhus pr. 1. januar 2014 som følge af sparekrav fra Københavns Kommune. På et møde i Kultur- og Fritidsudvalget 15. august 2013 tilkendegav et flertal imidlertid, at Lygten Station skulle bevares som kultursted.

Ved siden af stationen løber vejen Lygten, der forbinder Nørrebrogade/Frederikssundsvej med Tagensvej og løber forbi Nørrebro Bycenter, som ligger hvor stationens spor og perron i sin tid var. Lygten er opkaldte efter Lygteåen – en del af Ladegårdsåen – der nu løber i rør under asfalten. På den modsatte side af Lygten er der oprettet en lovlig graffitivæg.

Se også 
 Løgten Station ligger i Skødstrup Sogn på Grenaabanen.

Eksterne henvisninger 
 Filmstationen – Lygtens Biograf 
 Ekstern side om København-Slangerup Banen

Noter 

Biografer i København
Koncertsale i Danmark
Københavnske seværdigheder
Ungdomskultur
Fredede jernbanestationer i Danmark
Nedlagte jernbanestationer i Danmark
Bispebjerg
Fredede bygninger, konstruktioner og anlæg i Københavns Kommune
Heinrich Wenck
Store planer

Store planer er en dansk film fra 2005, instrueret af Jesper W. Nielsen efter manuskript af Kim Fupz Aakeson.

Medvirkende 
 Thomas Bo Larsen
 Lene Maria Christensen
 Jimmy Jørgensen
 Al Agami
 Andrea Vagn Jensen
 Peter Gantzler
 Laura Bro
 Kurt Ravn

Eksterne henvisninger 
 

Danske film fra 2005
Komediefilm fra Danmark
Film instrueret af Jesper W. Nielsen
Gantrup

Gantrup ligger i Østjylland og er en lille landsby i Voerladegård Sogn, bestående af ca. 25 huse. Den er beliggende 5 kilometer nord for Østbirk i Horsens Kommune og tilhører Region Midtjylland.

Seværdigheder i omegnen: Gudenå, Vestbirk-søerne, Yding Skovhøj, Ejer Bavnehøj, Danmarks højeste ikke-menneskeskabte punkt, Møllehøj, Sukkertoppen samt Jyllands næststørste sø, Mossø.

Eksterne henvisninger
 Liv og levned i Gantrup

Lokaliteter i Horsens Kommune
Pescia

Pescia (pron. //)  er en italiensk by i Toscana, i Pistoiaprovinsen, 50 km nord-vest for Firenze. Byens areal er 79 km², og den har  indbyggere.

Pescia er et vigtigt centrum for blomsterhandel. I landsbyen Collodi, 3 km vest for Pescia, har romanforfatteren Carlo Collodi, skaberen af Pinocchio, boet; nutildags er der en stor park for Pinocchio i Collodi.

Referencer 

Byer i Toscana
Pistoia (provins)
Skålvægt

Skålvægt er en vægt med to skåle og en viser, som indikerer, om der er ligevægt. Viseren kaldes en "tunge" og det er den der indikerer hvilke af de to skåle der er tungest.

Det ofte benyttede udtryk: at være tungen på vægtskålen, dvs. udslagsgivende, er meget benyttet, omend ikke mange forstår ordets betydning i dag.

Det er ikke tilfældigt at Ordsprogenes Bog kapitel 11 vers 1, som i de ældre bibeloversættelser lød:

Falske Vægtskaale er Herren en Gru,
fuldvægtigt Lod er efter hans Sind,

i 1992 er ændret til:

Falsk vægt vækker Herrens afsky,
nøjagtige lodder har hans velbehag.

Henvisninger 

Måleinstrumenter
Passau

Passau er en by i den østlige del af Bayern, Tyskland, også kendt som som Dreiflüssestadt, treflodsbyen. Byen strækker sig 69,72 km² og har cirka 51.000 indbyggere (2003).

Gennem Passau løber Bayerns hovedflod Donau med bifloden Inn, som kommer fra Østrig og Schweiz og bifloden Ilz, som kommer fra skovlandet i nærheden af grænsen til Tjekkiet.

Passau har siden 1978 haft eget universitet.

Henvisninger 

Byer i Bayern
Byer ved Donau
Løgten (flertydig)

Der er flere steder med navn Løgten:

 Løgten – en by i Skødstrup Sogn, Århus Kommune
 Løgten (Ilskov Sogn) – en bebyggelse i Ilskov Sogn
 Løgten (Torslev Sogn) – en bebyggelse i Torslev Sogn (Sæby Kommune)
Christmas Island

Christmas Island henviser til to forskellige øer.

 Christmas Island (Stillehavet) – ø der hører under Kiribati.
 Christmas Island (Indiske Ocean) – ø der hører under Australien.
Christmas Island (Stillehavet)

Christmas Island eller Kiritimati ligger i Stillehavet og er en del af republikken Kiribati.

Øen er den største atol i verden med et areal på 642 km2.

Øen blev opdaget af europæere den 24. december 1777  af James Cook. Kiritimati er den lokale måde at skrive "Christmas" (det udtales "kee-ree-mass").

Der er ca. 5.000 indbyggere som primært bor i en af fire byer: London (hoved og havneby), Tabwakea, Banana, og Poland.

Øer i Stillehavet
Kiribati
Juleøen

Juleøen (dansk for Christmas Island) kan henvise til to forskellige øer:

Christmas Island (Stillehavet) – ø der hører under Kiribati.
Christmas Island (Indiske Ocean) – ø der hører under Australien.

Se også
 Juleø - også kendt som Jólnir - op til 70 meter høj lille vulkanø ved Island. Skyllet bort i 1966
 Odin - også kendt som Jólnir og Jauloherra, begge betydende noget i retningen af "Julens Herre"
Ro (kunstsprog)

Ro er et kunstsprog skabt af Edward Powell Foster mellem 1904 og 1905. Sproget blev skab for at skabe system i ordene. Foster mente at ord burde vise deres mening, så man, når man så et ukendt ord, kunne gætte hvilket emne det omhandlede. For eksempel er ordet for rød bofoc og ordet for gul bofof. Alle ord der starter med bofo er farver.

Problemet med sproget er at det ved udtale er meget svært at høre forskel på de enkelte ord da det ofte kun drejer sig om en forskel på et enkelt bogstav. Da ordene ligeledes er beslægtede i betydning kan det heller ikke udledes af konteksten. Derfor er ro ikke blevet så udbredt som f.eks. esperanto.

Andre sprog er forsøgt skabt efter samme princip, f.eks. ygyde.

Kunstsprog
Hans Enoksen

Hans Enoksen (født 7. august 1956 i Itilleq) er en grønlandsk politiker, der var formand for Inatsisartut, Grønlands parlament, fra 2018 til 2022. Enoksen var formand for Naalakkersuisut (regeringschef) fra 2002 til 2009 og erhvervsminister (2017-2018) og fiskeriminister (2001-2002 og 2016-2017). Han har oprindeligt medlem af Siumut, men var med til stifte Partii Naleraq i 2014 og var Naleraqs formand fra 2014 til 2022. Han trak sig som Naleraqs formand i 2022 af personlige årsager.

Politisk karriere 
Enoksens politiske karriere startede i bygdebestyrelsen i Itilleq som han var medlem af fra 1987 til 2001. Han var medlem af kommunalbestyrelsen i Sisimiut Kommune fra 1989 til 2001, heraf som 1. viceborgmester fra 1997 til 2001. Han var borgmester i et halvt år i 1998 mens Simon Olsen havde orlov.

Han var medlem af Inatsisartut 1995-1999, 2009-2016 og igen fra 2018. Han var Inatsisartuts formand fra 2018 til 2022 hvor Kim Kielsen overtog posten. Enoksen blev formand for Siumut i 2001 og indtrådte 24. september 2001 i Regeringen Jonathan Motzfeldt VII som minister for fiskeri og fangst. Han fortsatte som minister for fiskeri, fangst og bygder i Regeringen Jonathan Motzfeldt VIII fra 7. december 2001 til 14. december 2002.

Fra 14. december 2002 til 12. juni 2009 var Enoksen landstyreformand i fem forskellige landstyrer hvor Siumut indgik i skiftende koalitioner med Inuit Ataqatigiit og Atassut. Efter Siumuts valgnederlag ved Landstingsvalget i 2009 trak Enoksen sig som partiformand da det viste sig at Siumuts Aleqa Hammond havde fået flere stemmer end ham. Hammond blev efterfølgende valgt til ny partiformand.

I januar 2014 brød Enoksen med Siumut og stiftede et nyt politisk parti kaldet Partii Naleraq. Ved landstingsvalget den 28. november 2014 fik Hans Enoksens Partii Naleraq 11,6 % af stemmerne og blev derved Landstingets fjerdestørste parti med 3 landstingsmedlemmer.

Naleraq indgik i Regeringen Kim Kielsen III med Siumut og Inuit Ataqatigiit i 2016, hvor Enoksen var minister for fiskeri og fangst fra 27. oktober 2016 til 24. april 2017. Efter en regeringskode blev han minister for erhverv, arbejdsmarked, handel og energi fra 24. april 2017 til 15. maj 2018.

Enoksen trak sig som partiformand for Naleraq 21. juni 2022 af personlige årsager og blev afløst af Pele Broberg.

Erhverv og privatliv 
Hans Enoksen er handelsuddannet og var købmand i forskellige bygde 1980-2016. Han er gift med Aaliaaraq Enoksen. De har fire børn.

Hæder 
Han blev udnævnt til ridder af Dannebrog i 2004 og fik Grønlands Selvstyrets fortjenstmedalje, Nersornaat i guld samme år.

Referencer 

Politikere fra Siumut
Politikere fra Naleraq
Medlemmer af Landstinget
Landsstyreformænd
Inatsisartutmedlemmer
Riddere af Dannebrog
Modtagere af Nersornaat i guld
Kommunalpolitikere fra Grønland